**Zaključci konferencije**

**„Preporuke za unapređenje primjene alata za rodnu ravnopravnosti na lokalnom nivou“**

Savez opština i gradova Republike Srpske i Savez općina i gradova Federacije BiH su u srijedu, 15.12.2021. godine, održali konferenciju „Preporuke za poboljšanje primjene alata za rodnu ravnopravnosti na lokalnom nivou“. Događaj se održao u formi četiri panel diskusije, sa aktivnim učešćem predstavnica i predstavnika iz jedanaest jedinica lokalnih samouprava koji/e u svom referatu rade u oblasti ravnopravnosti spolova na lokalnom nivou. Ukupan broj učesnika/ca konferencije je xx, a učešće su uzeli predstavnici xx jedinica lokalnih samouprava, nevladine organizacije, predstavnica Savezom lokalnih vlasti i regiona Švedske SALAR i predstavnica Švicarske ambasade u BiH.

Održavanje konferencije je rezultat zajedničkih napora oba Saveza koji su kroz 2020. i 2021. godinu, zajedno sa 14 općina/opština/gradova članica oba Saveza, radili su na analizi efikasnosti mehanizama za rodnu ravnopravnost na lokalnom nivou, sa posebnim fokusom na održivi razvoj „postizanje rodne ravnopravnosti i osnaživanje svih žena i djevojaka“. Kroz taj proces, a iz perspektive rada jedinica lokalnih samouprava, izrađene su preporuke za unapređenje primjene alata za rodnu ravnopravnost na lokalnom nivou.

Diskusija i prijedlozi o efikasnosti lokalnih mehanizama razvijala se kroz četiri oblasti, a u nastavku donosimo neke od zaključaka za svaku oblast.

***Oblast institucionalnih mehanizama za rodnu ravnopravnost na lokalnom nivou***

Ova panel diskusija bila je posvećena preporukama za korak dalje u institucionalizaciji lokalnog akcionog plana za ravnopravnost spolova, unapređenju uloge i djelovanja općinskih komisija za ravnopravnost spolova, te ulozi službenika/ce za rodnu ravnopravnost pri jedinicama lokalne samouprave.

Neke od preporuka koje su iznešene kao zaključak diskusije:

* **Posmatrati lokalne institucionalne mehanizme kao cjelovit set alata**: Lokalni gender akcioni plan, komisija za ravnopravnost spolova, te uspjeh rada službenika/ice za ravnopravnost spolova ovise jedni od drugih i funkcionalnost jednog ne znači unapređenje ravnopravnosti spolova na lokalnom nivou. Uspješnost implementacije lokalnog akcionog plana za ravnopravnost spolova, u velikom značaju ovisi od efikasnog rada komisije, angažmana službenika/ce za rodnu ravnopravnost pri JLS, te generalno o procesu integriranja ravnopravnosti spolova svim službama JLS, uključujući podatke razvrstane po spolu i rodno odgovorno budžetiranje. Intervenciju za unapređenje rada institucionalnih mehanizama, odnosno za njihovu efikasniju „institucionalizaciju“ treba istovremeno usmjeriti na sve ključne postojeće mehanizme.
* **Institucionalizirati institucionalne mehanizme na lokalnom nivou** – značilo bi uspostaviti praksu rada i pokretanja rada gore pomenutih alata, bez utjecaja vanjskog faktora, koji je u velikom broju slučajeva projekat nevladinog sektora i međunarodnih donatora.
* **Saradnja sa entitetskim gender centrima i međuopštinska saradnja** - zagovaranje za značaj i razvoj LGAPa, općinskih komisija za ravnopravnost spolova, službenika/ca za rodnu ravnopravnost, kroz **platformu za edukaciju, razmjenu iskustava, promociju dobrih praksi i** institucionalno promociju ovog pristupa, kroz saradnju sa entitetskim gender centrima i međuopštinsku saradnju.

***Unapređenje vidljivosti problema i aktivnosti iz oblasti rodne ravnopravnosti***

* **Osvijestiti značaj službene web prezentacije** - predstavljanje aktivnosti JLS u oblasti ravnopravnosti spolova na službenim web stranicama, jedan je od prvih koraka u komuniciranju ovog prioriteta ka široj zajednici.
* **Raditi na promjeni percepcije kroz promjenu rodno senzitivan sadržaj** - način na koji se predstavljaju i tematiziraju pitanja ravnopravnosti spolova treba da jasno odstupaju od pratrijarhalnih i stereotipnih obrazaca. Primjera radi, promocija samo onih aktivnosti koje su po tradicionalnim ulogama dodijeljene ženama, mogu da pojačaju diskriminaciju na osnovu rodnih uloga, i umanje dostignuća žena.
* S time u vezi, svaka JLS treba da uradi kratku gender analizu načina na koji se predstavaljaju pitanja ravnopravnosti spolova, jezika i formulacija koje se koriste, zastupljenosti žena kao sagovornica u odnosu na muškarce, i u konačnici zastupljenost žena i djevojčica na fotografijama, te u skladu s tim uvede set praksi koje mogu pozitivno djelovati na promjenu stereotipnih obrazaca.

***Unapređenje organizacije, upravljanja i upotrebe podataka razvrstanih po spolu***

* **Od prikupljanja do upotrebe podataka razvrstanih po spolu** - upotreba podataka razvrstanih po spolu kako bi se mapirali i adresirali izazovi rodne neravnopravnosti pri lokalnim samoupravama, podrazumijeva njihovu jednostavnu dostupnost i ažuriranost. S time u vezi, neophodno je da JLS sagledaju dosadašnju praksu rada u ovoj oblasti.
* **Podaci razvrstani po spolu u svrhu planiranja i evaluacije** - prikupljanje podataka razvrstanih po spolu odnosi se i na izvještaje o implementaciji i analizu krajnjih korisnika, evaluacije gender akcionih planova, općinskih programa i strategija. Analize potreba građanja i građanki i njihovog zadovoljstva javnim uslugama, trebaju biti preduslov za kvalitetniji rad lokalne samuprave i osnova za izradu svakog sljedećeg gender akcionog plana.

***Saradnja za rodnu ravnopravnost iz perspektive rada jedinica lokalne samouprave***

* **Od povremene do redovne saradnje** - Iako je lokalni nivo vlasti sa pripradajućim institucionalnim mehanizmima za rodnu ravnopravnost prepoznat i Zakonom o ravnopravnosti spolova BiH, te Gender akcionim planom BiH, saradnja JLSa sa gender mehanizmima, te sa višim nivoima vlasti, nije redovna i nema ustaljene obrasce. Saradnja se, također, razlikuje od zajednice do zajednice, te je često potaknuta međunarodnim projektima.
* **Proaktivna uloga komisije za ravnopravnost spolova** - opštinske komisije za ravnopravnost spolova kroz svoj mandat i program rada trebaju uključiti i prakticirati proaktivni pristup ka gender mehanizmima u obliku pismene i usmene komunikacije (zahvalnica na prethodnoj saradnji, obavještenja o radu JLS, poziv na posjetu, molba za konsultaciju, etc.)
* **Horizontalna međuopština saradnja**- Pored saradnje sa gender mehanizmina, višim nivoima vlasti i nevladinim organizacijama, JLS je od velikog značaja saradnja sa drugim opštinama – horizontalna saradnja – razmjene iskustava, praksi i kapaciteta.

U ime oba Saveza i tima projekta „Jačanje uloge Saveza opšina i gradova u Bosni i Hercegovini“ zahvaljujemo se na vašem učešću i interesovanju za rad konferencije.

Obavijest o radu konferencije možete pronaći i u formi videa na društvenim mrežama:

Savez općina i gradova FBiH: <https://fb.watch/a9p_-PzZCI/>

Savez opština i gradova RS: <https://fb.watch/a9qaj8-9pK/>

Fotografije sa konferencije i vijest o održavanju dostupna in a web stranici Saveza opština i gradova RS: <https://www.alvrs.com/cir/news/novosti/drustvene_djelatnosti/250.konferencija-quotpreporuke-za-poboljsanje-primjene-alata-za-rodnu-ravnopravnost-na-lokalnom-nivouquot.ht>

S poštovanjem,

Savez opština i gradova Republike Srpske

Savez općina i gradova Federacije BiH

*Konferencija je održana u sklopu projekta „Jačanje uloge Saveza opšina i gradova u Bosni i Hercegovini“ koje provode Savez općina i gradova Federacije BiH i Savez opština i gradova Republike Srpske, u saradnji sa Savezom lokalnih vlasti i regiona Švedske SALAR i strateškim partnerom Švedskim međunarodnim centrom za lokalnu demokratiju (ICLD), te uz zajedničku podršku  ambasada Švedske i Švicarske.*